# Guitar Hero: Greatest Hits

Guitar Hero: Greatest Hits (titulat Guitar Hero: Smash Hits als Estats Units) és la quarta expansió de la saga Guitar Hero. Desenvolupat per Beenox Studios, publicat per Neversoft i distribuït per Activision, s'espera que es posi a la venda durant el mes de juny de 2009 a Europa, Amèrica del Nord i Austràlia per les plataformes PlayStation 2, PlayStation 3, Xbox 360 i Wii. Amb un total de 48 cançons, la banda sonora serà una compilació de diverses cançons de les edicions més anteriors de la saga: Guitar Hero, Guitar Hero II, Guitar Hero Encore: Rocks the 80s, Guitar Hero III: Legends of Rock i Guitar Hero: Aerosmith. Aquestes edicions només implementaven les cançons per la guitarra i en aquesta expansió implementaran totes les pistes per tot el grup de música complet, és a dir, pels quatre instruments que incorporen les noves edicions del videojoc: micròfon, guitarra elèctrica, baix i bateria.

## Desenvolupament

El videojoc fou anunciat a principis de l'any 2009 juntament amb dos títols més de la saga Guitar Hero. Posteriorment es canvià el títol als Estats Units per Guitar Hero: Smash Hits en llançar-se la publicitat del videojoc però es va mantenir a Europa i Austràlia. El desenvolupament es va centrar en l'elecció de les cançons de totes les edicions anteriors i en la implementació de les cançons per la resta d'instruments.
L'empresa Beenox es va encarregar del desenvolupament de la majoria del material del videojoc, des del disseny dels escenaris a la selecció de les cançons i la implementació de les cançons. Neversoft simplement va proveir a Beenox de les eines de desenvolupament que utilitzava per als seus videojocs. Malgrat conservar tots els vells personatges i no incloure cap representació de les estrelles musicals afegides en les darreres edicions del videojoc, es van incloure vuit nous escenaris inspirats en meravelles del món, ja siguin natural o construïdes per la humanitat, com la selva amazònica, els casquets polars o el Gran Canyó. Activision fou anunciant progressivament el repertori final de cançons durant els mesos d'abril i maig de 2009 i va atorgar als usuaris la possibilitat de votar l'ordre final d'aquestes.

## Jugabilitat

El Guitar Hero: Greatest Hits utilitza el mateix sistema de joc que el Guitar Hero World Tour amb les principals novetats que es van incloure en el Guitar Hero: Metallica. Per una banda, el videojoc suporta els quatre instruments que formen un grup de rock estàndard: una guitarra principal, un baix elèctric, una bateria i un micròfon pel cantant. A més, s'ha implementat en les cançons la jugabilitat de les noves guitarres que incorporen un pad tàctil que permet lliscar els dits. Algunes cançons han estat refetes per adaptar-les a tots els instruments modificant o eliminant algunes porcions de guitarra que eren en l'edició original del videojoc. Per altra banda, com en la versió Metallica, s'ha inclòs un nivell de dificultat superior anomenat "Expert+" que utilitza dos pedals de bombo per la bateria. També s'ha utilitzat la interfície gràfica d'aquest últim amb la redistribució dels comptadors. El videojoc també incorpora el mode de joc "Music Studio" que és compatible amb el servei "GHTunes" i que permet crear i compartir cançons.
Com en les darreres edicions de la saga, el videojoc presenta una història per explicar l'evolució del grup de música creat pels jugadors. El grup ha acceptat el repte presentat per "God of Rock" ("Déu del Rock") per tocar en escenaris de diverses meravelles naturals del món. En completar l'actuació en un escenari, els jugadors són premiats amb material específic de l'escenari per personalitzar els personatges o els instruments. Per superar un escenari cal realitzar una actuació amb certa qualitat, puntuada mitjançant estrelles que han de superar el mínim demanat.

## Banda sonora

Les 48 cançons que formen el repertori del videojoc van ser extretes de les bandes sonores de les primeres cinc edicions de la saga, concretament: Guitar Hero, Guitar Hero II, Guitar Hero Encore: Rocks the 80s, Guitar Hero III: Legends of Rock i Guitar Hero: Aerosmith. Aquests videojocs només implementaven les cançons únicament per la guitarra, o baix en el mode multi-jugador, i en aquest videojoc, totes les cançons són gravacions originals i estan implementades per tots els instruments, tal com es pot fer a partir del Guitar Hero World Tour. No obstant el joc suporta les cançons creades per l'usuari mitjançant el servei "GHTunes", la resta de material descarregable ja existent no es pot utilitzar. Una selecció de cançons seran exportables als següents llançaments de la saga: Guitar Hero 5 i Band Hero mitjançant el pagament d'un petit cànon per pagar l'exportació de les respectives llicències. Les cançons que formen la banda sonora del Guitar Hero: Greatest Hits són les següents:
| Any | Títol | Artista | Escenari | Videojoc original | Exportable a GH5/BH |
| 1977 | "Back in the Saddle" | Aerosmith | 4.2London Sewerage System | 5Guitar Hero: Aerosmith | |
| 1983 | "Bark at the Moon" | Ozzy Osbourne | 6.4Great Wall of China | 1Guitar Hero | |
| 1977 | "Barracuda" | Heart | 5.3The Sphinx | 4Guitar Hero III: Legends of Rock | |
| 2005 | "Beast and the Harlot" | Avenged Sevenfold | 7.5Atlantis | 2Guitar Hero II | |
| 1976 | "Carry On Wayward Son" | Kansas | 4.1London Sewerage System | 2Guitar Hero II | |
| 1987 | "Caught in a Mosh" | Anthrax | 7.3Atlantis | 3Guitar Hero Encore: Rocks the 80s | 1 |
| 1990 | "Cherry Pie" | Warrant | 3.2Polar Ice Caps | 2Guitar Hero II | |
| 1991 | "Cowboys from Hell" (directe a Moscou 1991) | Pantera | 6.3Great Wall of China | 1Guitar Hero | |
| 2007 | "Cult of Personality" | Living Colour | 6.2Great Wall of China | 4Guitar Hero III: Legends of Rock | 1 |
| 1982 | "Electric Eye" | Judas Priest | 5.1The Sphinx | 3Guitar Hero Encore: Rocks the 80s | |
| 1973 | "Free Bird" | Lynyrd Skynyrd | 6.7Great Wall of China Extra | 2Guitar Hero II | 1 |
| 2006 | "Freya" | SwordThe Sword | 5.3The Sphinx | 2Guitar Hero II | 1 |
| 1977 | "Godzilla" | Blue Öyster Cult | 2.4Grand Canyon | 1Guitar Hero | |
| 1993 | "Heart-Shaped Box" | Nirvana | 1.2Amazon Rainforest | 2Guitar Hero II | 1 |
| 2004 | "Hey You" | ExiesThe Exies | 3.4Polar Ice Caps | 1Guitar Hero | 1 |
| 1980 | "Hit Me with Your Best Shot" | Pat Benatar | 1.3Amazon Rainforest | 4Guitar Hero III: Legends of Rock | 1 |
| 1982 | "I Love Rock 'n Roll" | Joan Jett and the Blackhearts | 1.1Amazon Rainforest | 1Guitar Hero | 1 |
| 1984 | "I Wanna Rock" | Twisted Sister | 2.1Grand Canyon | 3Guitar Hero Encore: Rocks the 80s | 1 |
| 1974 | "Killer Queen" | Queen | 4.7London Sewerage System Extra | 1Guitar Hero | |
| 1992 | "Killing in the Name" | Rage Against the Machine | 2.7Grand Canyon Extra | 2Guitar Hero II | |
| 2004 | "Laid to Rest" | Lamb of God | 6.6Great Wall of China | 2Guitar Hero II | |
| 2006 | "Lay Down" | Priestess | 2.5Grand Canyon | 4Guitar Hero III: Legends of Rock | |
| 1979 | "Message in a Bottle" | PoliceThe Police | 4.5London Sewerage System | 2Guitar Hero II | 1 |
| 2006 | "Miss Murder" | AFI | 3.6Polar Ice Caps | 4Guitar Hero III: Legends of Rock | 1 |
| 1997 | "Monkey Wrench" | Foo Fighters | 4.3London Sewerage System | 2Guitar Hero II | 1 |
| 1976 | "More Than a Feeling" | Boston | 1.6Amazon Rainforest | 1Guitar Hero | |
| 1988 | "Mother" | Danzig | 4.4London Sewerage System | 2Guitar Hero II | |
| 2002 | "No One Knows" | Queens of the Stone Age | 5.6The Sphinx | 1Guitar Hero | 1 |
| 1988 | "Nothin' but a Good Time" | Poison | 3.7Polar Ice Caps Extra | 3Guitar Hero Encore: Rocks the 80s | 1 |
| 1989 | "Play With Me" | Extreme | 7.2Atlantis | 3Guitar Hero Encore: Rocks the 80s | 1 |
| 1990 | "Psychobilly Freakout" | Reverend Horton Heat | 6.1Great Wall of China | 2Guitar Hero II | 1 |
| 1986 | "Raining Blood" | Slayer | 7.4Atlantis | 4Guitar Hero III: Legends of Rock | |
| 1976 | "Rock and Roll All Nite" | Kiss | 1.4Amazon Rainforest | 4Guitar Hero III: Legends of Rock | 1 |
| 1984 | "Round and Round" | Ratt | 3.1Polar Ice Caps | 3Guitar Hero Encore: Rocks the 80s | |
| 1983 | "Shout at the Devil" | Mötley Crüe | 3.3Polar Ice Caps | 2Guitar Hero II | 1 |
| 1973 | "Smoke on the Water" | Deep Purple | 4.6London Sewerage System | 1Guitar Hero | |
| 2000 | "Stellar" | Incubus | 1.7Amazon Rainforest Extra | 1Guitar Hero | |
| 1990 | "Stop!" | Jane's Addiction | 5.5The Sphinx | 2Guitar Hero II | |
| 2002 | "Take It Off" | DonnasThe Donnas | 2.6Grand Canyon | 1Guitar Hero | |
| 2004 | "Take Me Out" | Franz Ferdinand | 1.5Amazon Rainforest | 1Guitar Hero | |
| 1992 | "Them Bones" | Alice in Chains | 2.3Grand Canyon | 2Guitar Hero II | |
| 2006 | "Through the Fire and Flames" | DragonForce | 8Quebec City | 4Guitar Hero III: Legends of Rock | |
| 1992 | "Thunder Kiss '65" | White Zombie | 5.2The Sphinx | 1Guitar Hero | |
| 1996 | "Trippin' on a Hole in a Paper Heart" | Stone Temple Pilots | 5.7The Sphinx Extra | 2Guitar Hero II | |
| 1983 | "Trooper""The Trooper" | Iron Maiden | 7.1Atlantis | 2Guitar Hero II | 1 |
| 1992 | "Unsung" (directe a Chicago) | Helmet | 3.5Polar Ice Caps | 1Guitar Hero | |
| 2006 | "Woman" | Wolfmother | 2.2Grand Canyon | 2Guitar Hero II | 1 |
| 1981 | "YYZ" | Rush | 6.5Great Wall of China | 2Guitar Hero II | 1 |

## Recepció

El Guitar Hero: Greatest Hits va rebre unes crítiques relativament negatives i se'l citava com una mostra de la saturació del mercat sobre videojocs musicals i de l'explotació de la saga per part d'Activision. Excepte el cas de la PlayStation 2, totes les cançons que formen la banda sonora del videojoc ja estaven disponibles com a material descarregable per la resta de consoles. Per altra banda, els elogis rebuts destacaven la selecció de les cançons dels anteriors títols i l'ús de gravacions originals de totes les cançons. També es va citar l'extensió a tots els instruments i l'adaptació de les cançons a les noves guitarres que incorporaven un slide en el mànec que facilita la seva utilització. Això va permetre millorar les actuacions dels usuaris en el Greatest Hits respecte a les versions originals.

## Referències

* ↑ Faylor, Chris. «Guitar Hero Smash Hits Arrives June 16» (en anglès). Shacknews, 10-04-2009. [Consulta: 5 juny 2009].
* ↑ «Guitar Hero: Greatest Hits, Amazon.co.uk». Amazon. [Consulta: 5 juny 2009].
* ↑ Faylor, Chris. «Three New Guitar Hero Games Coming This Year, Activision Planning 'Major Restage' of Franchise» (en anglès). Shacknews, 11-02-2009. [Consulta: 9 juny 2009].
* ↑ Breckon, Nick. «Guitar Hero Greatest Hits Renamed» (en anglès). Shacknews, 03-04-2009. [Consulta: 9 juny 2009].
* ↑ Bramwell, Tom. «Guitar Hero: Greatest Hits unveiled» (en anglès). Eurogamer, 05-03-2009. [Consulta: 1r juliol 2009].
* ↑ Eddy, Andy. «Guitar Hero Smash Hits Developer Q&A» (en anglès). Team Xbox, 29-05-2009. Arxivat de l'original el 2009-08-14. [Consulta: 12 agost 2009].
* 1 2 3 Brudvig, Erik. «Guitar Hero Compilation Revealed» (en anglès). IGN Entertainment, 03-04-2009. [Consulta: 9 juny 2009].
* 1 2 «Activision Empowers Fans to Reveal Guitar Hero(R) Smash Hits Set List» (en anglès). PR Newswire, 09-04-2009. Arxivat de l'original el 2009-04-15. [Consulta: 9 juny 2009].
* 1 2 Goldstein, Hilary. «Guitar Hero Smash Hits Hands-On» (en anglès). IGN Entertainment, 09-04-2009. [Consulta: 12 juny 2009].
* 1 2 «Encore! Hands-On With Guitar Hero Smash Hits» (en anglès). Game Informer, 10-04-2009. Arxivat de l'original el 2009-08-13. [Consulta: 12 juny 2009].
* ↑ Brudvig, Erik. «Guitar Hero 5 Hands-on» (en anglès). IGN Entertainment, 07-08-2009. [Consulta: 1r setembre 2009].
* ↑ Bozen, Mark. «Guitar Hero Smash Hits: The Full Track List» (en anglès). IGN Entertainment, 05-05-2009. [Consulta: 16 juny 2009].
* ↑ Roper, Chris. «Guitar Hero: Smash Hits Review» (en anglès). IGN Entertainment, 17-06-2009. [Consulta: 1r juliol 2009].
* ↑ «Guitar Hero Smash Hits Review (Xbox 360)» (en anglès). Team Xbox, 17-06-2009. Arxivat de l'original el 2009-06-22. [Consulta: 1r juliol 2009].

## Enllaços externs

* Lloc oficial de Guitar Hero: Greatest Hits Arxivat 2009-06-05 a Wayback Machine.
* Comunitat oficial Guitar Hero Arxivat 2009-08-25 a Wayback Machine.
* Activision Arxivat 2011-08-12 a Wayback Machine.
* RedOctane Arxivat 2011-11-06 a Wayback Machine.